stanford-oval/wikipedia huggingface dataset:
Kaarlo Vuori
Aiheesta muualla

Unohdettu taiteilija päivänvaloon. Taiteilija Kaarlo Vuoren muistonäyttelystä, Suomen Kuvalehti, 11.11.1933, nro 46, s. 27, Kansalliskirjaston digitaaliset aineistot
Joël Perrault

| Joël Perrault |
| --- | --- |

Henkilötiedot
Syntynyt: 6. huhtikuuta 1983 (ikä 41) Montreal, Quebec, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  187 cm
Paino:  96 kg
Seura
Seura:  HIFK
Sarja:  SM-liiga
Pelinumero:  4
Pelaajaura
Pääsarjaura:  2006–
Aik. seurat:  Cincinnati Mighty Ducks (AHL) Portland Pirates (AHL) Augusta Lynx (ECHL) San Antonio Rampage (AHL) Phoenix Coyotes (NHL) St. Louis Blues (NHL) Peoria Rivermen (AHL) Manitoba Moose (AHL) Vancouver Canucks (NHL) SCL Tigers (NLA) HC Ambrì-Piotta (NLA)
NHL-varaus:  137. varaus, 2001 Mighty Ducks of Anaheim
Joël Perrault (s. 6. huhtikuuta 1983 Montreal, Quebec, Kanada) on kanadalainen jääkiekkoilija, joka pelasi kaudella 2012–2013 SM-liigajoukkue Helsingin IFK:ssa. Hän on pelipaikaltaan keskushyökkääjä, mutta osaa pelata myös laidalla. Oikealta laukova Perrault on pelannut aiemmin yhteensä 96 NHL-ottelua tehopistein 12+14=26. Jäähyminuutteja kertyi 68. Hänen vahvuudet ovat pelinrakentamisessa, työmoraalissa, joukkuepelaamisessa. Perraultin heikkoudet ovat voiman puutteessa ja kiekottomassa pelissä, jonka vuoksi hän ei ole onnistunut tekemään läpimurtoaan NHL:ään.
Ura > Maajoukkueura

Perrault edusti Kanadaa Spengler Cupissa vuonna 2012.
Jeff Minter

| Jeff Minter |
| --- | --- |
 Jeff Minter (2007)
Henkilötiedot
Syntynyt: 22. huhtikuuta 1962 (ikä 62)  Reading, Britannia
Ammatti:  ohjelmoija, pelisuunnittelija
Pelisuunnittelija
Taiteilijanimet:  Yak
Tunnetuimmat työt:  Gridrunner
Pelitalot:  Llamasoft
Aiheesta muualla
Viralliset kotisivut
Jeff "Yak" Minter (s. 22. huhtikuuta 1962 Reading, Englanti) on brittiläinen videopelien suunnittelija ja ohjelmoija. Hän on Llamasoft-nimisen pelintekijäporukan perustaja.
Jeff Minterin tavaramerkkinä on laittaa peleihinsä laamoja, kameleita ja lampaita, koska hän pitää näistä eläimistä. Myös pelien nimet liittyvät usein samoihin eläimiin. Minterin pelit ovat yksinkertaisia, tyyliltään varhaisten aikojen kolikkopelejä muistuttavia tai usein suoria klooneja näistä peleistä. Minterin kolmas tavaramerkki ovat psykedeeliset efektit kuten värien sekamelska ja värikkäät räjähdykset. Myös huumori on yleensä Minterin tuotoksissa vahvasti läsnä.
Internet-foorumeilla ja joissain muissa yhteyksissä Minter käyttää usein nimimerkkiä "Yak". Nimimerkki on peräisin ajoilta, jolloin pelien ennätyslistoissa käytettiin kolmen kirjaimen lyhenteitä. Jakkia tarkoittavan sanan Minter omien sanojensa mukaan valitsi, koska hän itsekin on samanlainen karvainen eläin.
Mikrotietokoneiden halpa hinta mahdollisti ensimmäisen tietokoneen useille, myös Minterille joka säästi ja osti ZX80:n.
Minter innostui tietokoneista jo kouluaikoinaan, jolloin hän rupesi luokkakaverinsa kanssa tekemään pelejä Commodore PET -tietokoneelle.
Kun Minter osti ensimmäisen tietokoneensa Sinclair ZX80:n hän kehitti sille pelejä. Vuonna 1982 hän perusti Llamasoftin. Ensimmäinen Llamasoftin peli, Andes Attack, oli Commodore VIC-20:lle tehty Defender-klooni, jossa laamat korvasivat avaruusalukset. Llamasoftin toinen peli Gridrunner oli kaupallinen menestys sekä Britanniassa että Yhdysvalloissa.
Revenge of the Mutant Camels, 1992, Amigan versio.
Minter kehitteli 1980-luvulla ison joukon suosittuja pelejä, jotka oli kaikki kirjoitettu assemblerilla. Pelit julkaistiin usein Commodore 64:lle ja 8-bittisille Atareille, mutta myöhemmin myös Atari ST:lle, Amigalle ja IBM PC:lle. Peleihin kuuluvat esimerkiksi Matrix, Hellgate, Hover Bover, Attack of the Mutant Camels, Revenge of the Mutant Camels, Llamatron, Laser Zone, Mama Llama, Metagalactic Llamas Battle at the Edge of Time, Sheep in Space, Void Runner ja Iridis Alpha.
1990-luvulla Minter työskenteli Atarille ja VM Labs -yhtiölle. Tuolloin hän laati esimerkiksi Atarin Jaguar-konsolille uudet versiot Defenderistä ja Tempestistä (molemmat varhaisia kolikkopelejä). Myöhemmin Minter teki pelejä Pocket PC:lle. 2000-luvulla Minterillä oli peliprojekti Nintendo GameCubea varten, mutta se lopulta keskeytyi. Tällä hetkellä Minter tekee uutta Tempest-kloonia, työnimellä Space Giraffe.
Minter on vieraillut Suomessa kolmesti, Alternative Party -tapahtumassa vuonna 2003 sekä Assembly-festivaaleilla vuonna 2004 ja 2019.
Aiheesta muualla

Kuvia tai muita tiedostoja aiheesta Jeff Minter Wikimedia Commonsissa
Llamasoftin sivut
Minter MobyGames -sivustolla
Llamasoftin historia (Arkistoitu – Internet Archive)
Minterin haastattelu Dadgum.comissa
B3TA:n haastattelu
Joël Vermin

| Joël Vermin |
| --- | --- |

Henkilötiedot
Syntynyt: 5. helmikuuta 1992 (ikä 32) Frauenkappelen, Sveitsi
Kansalaisuus:   Sveitsi  Alankomaat
Jääkiekkoilija
Pelipaikka:  hyökkääjä
Maila:  vasen
Pituus:  180 cm
Paino:  87 kg
Seura
Seura:  Lausanne HC
Sarja:  National League A
Pelaajaura
Pääsarjaura:  2009–
Aik. seurat:  SC Bern (NLA) Tampa Bay Lightning (NHL) Syracuse Crunch (AHL)
NHL-varaus:  186. varaus, 2013 Tampa Bay Lightning
Joël Vermin (s. 5. helmikuuta 1992 Frauenkappelen, Sveitsi) on sveitsiläis-alankomaalainen jääkiekkoilija, joka pelaa NLA-seura Lausanne HC:ssa. Hän osaa pelata sekä laitahyökkääjänä että keskellä. Verminin vahvuuksiin kuuluvat peliäly, hyökkäyspään pelaaminen, kiekonhallinta, kädet ja liike. Hänen heikkouksiinsa kuuluvat voiman puute ja kontaktitilanteiden välttäminen.
Ura > Seuraura

Vermin on SC Bernin kasvatti. Hän voitti kaudella 2007–2008 seuran U17-joukkueen sisäisen piste-, maali- ja syöttöpörssin tehoilla 24+21=45, joilla Vermin jakoi sarjan pistepörssin neljännen sijan Rapperswil-Jona Lakersin Benjamin Neukomin ja ZSC Lionsin Eric Arnoldin kanssa. Kaudella 2008–2009 hän ylsi tehoilla 29+25=54 Elite Novizen pistepörssissä kolmanneksi ja jakoi maalipörssin toisen sijan EV Zugin Lino Martschinin ja Kloten Flyersin Kristof Hentesin kanssa. Vermin voitti kevään 2009 pudotuspelien pistepörssin tehoilla 7+9=16 ja kauden päätteeksi sarjan mestaruuden.
Kaudella 2009–2010 hän oli Bernin A-nuorten paras maalintekijä ja toiseksi paras pistemies Thomas Furrerin jälkeen tehoilla 28+27=55. Vermin jakoi sarjan pistepörssin seitsemännen sijan HC Ambrì-Piottan Gregory Hofmannin ja Inti Pestonin kanssa. Hän debytoi samalla kaudella myös Bernin miesten joukkueessa, jossa Vermin pelasi 12 runkosarjaottelua National League A:ssa. Varsinaisella NLA:n tulokaskaudellaan 2010–2011 hän teki 36 runkosarjaottelussa tehot 1+7=8 sekä 11 playoff-ottelussa tehot 3+3=6. Kaudella 2011–2012 Vermin jakoi 11 osumallaan Bernin sisäisen maalipörssin kolmannen sijan Ryan Gardnerin ja Martin Plüssin kanssa. Kaudella 2012–2013 hän teki NLA:n yhden kauden piste-ennätyksensä tehoilla 13+22=35. Verminin teholukema +26 oli koko liigan paras. Hän voitti kauden päätteeksi Sveitsin-mestaruuden.
Tampa Bay Lightning varasi "yli-ikäisen" (21 vuotta) Verminin seitsemännellä kierroksella 186. pelaajana NHL:n varaustilaisuudessa 2013. Hän teki jo saman vuoden syyskuussa kolmivuotisen tulokassopimuksen joukkueen kanssa, mutta lainattiin samalla kuitenkin vielä Berniin kaudeksi 2013–2014. NLA-kautensa päätteeksi Vermin siirtyi loppukevääksi AHL-joukkue Syracuse Crunchin vahvuuteen. Varsinaisella AHL:n tulokaskaudellaan 2014–2015 hän teki 73 runkosarjaottelussa tehot 12+21=33 sekä kolmessa playoff-ottelussa yhden syöttöpisteen.
Kaudella 2015–2016 Vermin debytoi NHL:ssä. Hän teki NHL-debyyttinsä 19. marraskuuta 2015 New York Rangersia vastaan. Vermin sai ottelussa jääaikaa 10.14 minuuttia.
Ura > Maajoukkueura

| Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Mitalit> Maa:   Sveitsi.Miesten jääkiekko.MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Tanska 2018 | jääkiekko |  |
Vermin oli voittamassa MM-hopeaa vuoden 2018 MM-kilpailuissa.
Vermin pelasi alle 20-vuotiaiden MM-kilpailuissa vuosina 2011 ja 2012. Hän oli jälkimmäisessä turnauksessa Sveitsin paras pistemies ja maalintekijä tehoilla 4+1=5. Vermin edusti myös Sveitsin alle 17-vuotiaiden maajoukkuetta Euroopan nuorten olympiafestivaaleissa vuonna 2009, jolloin hän voitti hopeaa. Vermin pelasi myös World Junior A Challengessa vuonna 2010 voittaen pronssia.
Muuta

Verminin isä on alankomaalainen ja äiti unkarilainen.
Hepatosplenomegalia

Hepatosplenomegalia viittaa epätavallisen suuriin maksaan ja pernaan. Oireen mahdollisia syitä ovat muiden muassa myelofibroosi, leukemia, lymfooma, hepatiitti, mononukleoosi, malaria ja leishmaniaasi.
Helsingborgs Dagblad

| Helsingborgs Dagblad> HD |
| --- | --- |

Entiset nimet:  Helsingborgs Tidning (1867–1884)
Lehtityyppi:  sanomalehti
Kustantaja:  Bonnier
ISSN:  ISSN 1103-9388
Perustettu:  1867
Päätoimittaja:  Marcus Ekdahl
Sitoutuneisuus:  sitoutumaton porvarillinen
Kotikunta:  Helsingborg
Kotimaa:  Ruotsi
Sivukoko:  tabloid
Ilmestymistiheys:  ma–su
Kieli:  ruotsi
Aiheesta muualla
Kotisivu
Helsingborgs Dagblad (lyh. HD; 1867–1884 Helsingborgs Tidning) on ruotsalainen vuonna 1867 perustettu sanomalehti, jonka kotikunta on Helsingborg. Se ilmestyy joka päivä ja kuuluu Bonnier-mediataloon. Lehti on vuodesta 2006 ollut tabloid-kokoinen.
Aiheesta muualla

Lehden verkkosivut (ruotsiksi)
Heinäkoisat

| Heinäkoisat |
| --- | --- |
 Maissikoisa (Ostrinia nubilalis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Koisaperhosmaiset Pyraloidea
Heimo::  Crambidae  Latreille, 1810
Alaheimot
 Cybalomiinae  Glaphyriinae  Heinäkoisat Crambinae  Kaalikoisat Evergestinae  Odontiinae  Okakoisat Pyraustinae  Schoenobiinae  Sammalkoisat Scopariinae  Vesikoisat Nymphulinae 
Katso myös
   Heinäkoisat Wikispeciesissä   Heinäkoisat Commonsissa 
Infobox OKVirheellinen NIMI-arvo: 
Heinäkoisat (Crambidae) on koisaperhosmaisiin kuuluva perhosheimo. Ryhmää on perinteisesti käsitelty osana koisaperhosten heimoa, mutta viimeisimpien revisioiden mukaan se muodostaa oman heimonsa. Myös Integrated Taxonomic System pitää ryhmää omana heimonaan.
Heinäkoisat eroavat muista koisaperhosista perhosen kuuloelimessä olevan praecinctorium-rakenteen perusteella. Levätessään ne pitävät yleensä siipiään kattolaskuisesti ruumiin sivuilla ja siivissä on nähtävissä vaihtelevaa, usein siivensuuntaista juovitusta. Muutamat lajeista ovet merkittäviä tuhohyönteisiä.
Eräiden heimon lajien toukat elävät vedessä ja hengittävät kiduksilla, mikä on perhosilla varsin harvinaista.
Hepatospleeninen T-solulymfooma

Hepatospleeninen T-solulymfooma on aggressiivinen ja hyvin harvinainen non-Hodgkinin lymfooman tyyppi. Potilaiden keskimääräinen ikä taudin toteamishetkellä on ollut 29 vuotta. Elinsiirron jälkeisen immunosuppressiivisen lääkityksen ajatellaan nostavan sairastumisvaaraa.
Tässä lymfoomatyypissä sairaus kohdistuu maksaan ja pernaan, useimmiten myös luuytimeen. Hepatosplenomegalia on sairaudelle tyypillistä. Yleisiä ovat matalat veriarvot ja poikkeavat maksan toimintaa mittaavien kokeiden tulokset. Sairauteen liittyy huono ennuste. Keskimäärin potilaat elävät taudin toteamisesta kahdeksan kuukautta.
Hepatologia

Hepatologia eli maksatautioppi on maksaa ja sen sairauksia tutkiva lääketieteen ala. Perinteisesti se on kuulunut gastroenterologian piiriin. Maksasairauksiin erityisesti keskittynyttä lääkäriä nimitetään hepatologiksi. Esimerkiksi alkoholimaksasairaus tai virushepatiitti ja näihin liittyvät komplikaatiot voivat olla syynä hakeutua hepatologille.
Hepatologisiin julkaisuihin kuuluu Euroopan maksatutkijoiden julkaisema tiedelehti Journal of Hepatology.
Jussi Isosaari

Jussi Isosaari (12. tammikuuta 1916 Ylihärmä – 8. heinäkuuta 2006 Hämeenlinna) oli suomalainen opettaja, rehtori ja opettajankoulutuksen asiantuntija, joka toimi Tampereen yliopiston apulaisprofessorina.
Henkilöhistoria

Jussi Isosaaren vanhemmat olivat maanviljelijä Jaakko Isosaari ja Maria Takaneva ja puoliso vuodesta 1940 opettaja Hilkka Maria Annikki Soininen. Alkujaan kierto- ja kansakoulun käynyt Isosaari valmistui kansakoulunopettajaksi 1938, tuli ylioppilaaksi 1945, valmistui filosofian kandidaatiksi 1948 ja lisensiaatiksi 1960 ja väitteli filosofian tohtoriksi 1961. Hän toimi kansakoulunopettajana 1938–1948, kansakouluntarkastajana 1948, lehtorina Raahen seminaarissa 1948–1951, Kajaanin seminaarissa 1952-54, Heinolan seminaarissa 1954–1964 ja Hämeenlinnan seminaarissa 1964–1974. Turun opettajakorkeakoulun vt. rehtori Isosaari oli 1964–1965.  Hän oli Tampereen yliopiston kasvatuksen historian dosentti vuodesta 1966 ja yliopiston Hämeenlinnan opettajankoulutuslaitoksen johtaja ja kasvatustieteen apulaisprofessori 1974–1979.Talvisodan aikana sotilaskoulutuksen saanut Isosaari toimi jatkosodassa joukkueenjohtajana ja komppanianpäällikkönä. Sotilasarvoltaan hän oli reservin yliluutnantti (1968).
Julkaisuja

Jyväskylän seminaarin kasvatus- ja opetusopin opetus vuosina 1865–1901, 1961 (väitöskirja)
Bruno Boxström ja Sortavalan seminaarin kasvatusaineiden opetus 1882–1917, 1964
Sata vuotta kansakouluopettajain valmistusta, 1966,  julkaisussa Kansakoulu, ss. 199–217
Suomen koululaitoksen rakenne ja kehitys, 1968
Hämeenlinnan seminaari 1919–1969, 1969, Jussi Isosaari,  Martta Seppänen, Taina Kallio, Urho Liimatainen, Eila Seppä
Peruskoulun kerhotoiminta: aineisto opettajankoulutusta varten, 1980
Kaarlo Merikosken elämäntyö, 1980, julkaisussa Ajat muuttuvat: Sortavalan seminaarin perustamisen 100-vuotisjuhlakirja, ss. 23–28
Hämeenlinnan seminaari – opettajankoulutuslaitos 60 vuotta, 1981
Seminaarista yhteiskuntaan: Sortavalan seminaarista vuosina 1884–1940 valmistuneet kansakoulunopettajat maamme kulttuuri-, yhteiskunta- ja talouselämän vaikuttajina, 1989, Jussi Isosaari, Urho Somerkivi
Opettajana Itä-Karjalassa 1942–1944, 2000, julkaisussa Kasvatus ja koulutus murrosaikoina, ss. 118–128
Muistumia ja dokumentteja opettajankouluttajan elämän varrelta, 2003, Taina Isosaari, Jussi Isosaari
Hepatopulmonaarinen oireyhtymä

Hepatopulmonaarinen oireyhtymä on keuhkojen verisuonten laajenemisen aiheuttama maksasairauteen liittyvä oireyhtymä, johon kuuluvat hengenahdistus ja hypoksemia. Oireet ovat pahemmat pystyasennossa. Jos potilas saa maksansiirron, 5-vuotiseloonjäämisennuste on 76 % eli ei eroa merkittävästi tilanteesta maksansiirtopotilailla, joilla ei ole hepatopulmonaarista oireyhtymää.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hepatopulmonary syndrome
Heinrich Johann Nepomuk von Crantz

| Heinrich Johann Nepomuk von Crantz |
| --- | --- |
 Crantzin kasvitieteellisen teoksen nimiölehti vuodelta 1769.
Henkilötiedot
Syntynyt: 25. marraskuuta 1722  – 18. tammikuuta 1797 Roodt, Luxemburg
Kuollut: 18. tammikuuta 1797 (74 vuotta) Zeiring, Itävalta
Kansalaisuus:  itävaltalainen
Koulutus ja ura
Tutkinnot:  Wienin yliopisto
Instituutti:  Wienin yliopisto
Tutkimusalue:  lääketiede, kasvitiede
Heinrich Johann Nepomuk von Crantz (25. marraskuuta 1722 Roodt, Luxemburg – 18. tammikuuta 1797 Zeiring, Itävalta) oli itävaltalainen lääkäri ja kasvitieteilijä.
Crantz valmistui tohtoriksi Wienin yliopistosta vuonna 1750. Hän oli erikoistunut synnytysoppiin, johon opiskellessaan hän teki opintomatkoja Lontooseen ja Pariisiin.
Palattuaan Wieniin opintomatkoiltaan hän ryhtyi opettamaan Sankt Marx sairaalassa. Hän teki parannuksia synnytysopin koulutukseen sekä uudisti kätilöiden koulutuksen. Vuoden 1756 jälkeen hän opetti siellä fysiologiaa ja farmakologiaa vuoteen 1774 asti.
Hän oli myös kasvitieteilijä ja kirjoitti useita kasvitiedettä ja lääketiedettä käsitteleviä teoksia. Hänestä käytetään tieteellisen nimen perään liitettävää auktorilyhennettä Crantz.
Aiheesta muualla

Crantz (Cranz), Heinrich Johann Nepomuk Edler von (seit 1774) Deutsche Biographie. Viitattu 26.7.2019. (saksaksi)
Honkasen säätiö

Honkasen säätiö on talousneuvos Heikki Honkasen (1888–1963) ja hänen vaimonsa Hilma Honkasen (1891–1973) vuonna 1953 perustama säätiö, jonka tarkoituksena on tukea vähävaraisista oloista tulevien lahjakkaiden opiskelijoiden kouluttautumista. Kaikkiaan säätiön varoista on myönnetty 6620 apurahaa korkeakouluopiskeluun, 448 tutkija-apurahaa väitöskirjan tai lisensiaatintyön tekemiseen sekä yhdeksän yhteisöapurahaa peruskouluikäisten lasten parissa toimiville järjestöille ja yhteisöille.
Jätevedenkäsittely

Osin puhdistettua jätevettä yhdysvaltalaisella jätevedenpuhdistamolla.
Jätevedenkäsittelyllä tarkoitetaan tapaa, jolla jätevedet järjestetään niiden syntymisen jälkeen puhdistettavaksi. Jätevedet voidaan käsitellä kiinteistökohtaisesti, useamman kiinteistön yhteiskäsittelynä tai johtaa ne kunnallista viemäriverkkoa pitkin jätevedenpuhdistamolle. Suomalaisista noin 20% asuu haja-asutusalueilla, mikä tarkoittaa runsaan 250 000 vakituisesti asutun kiinteistön sijaitsevan kunnallisen viemäriverkoston ulkopuolella. Haja-asutusalueella viemäriverkoston ulkopuolella sijaitsevia kiinteistöjä koskettaa ympäristönsuojelulaki ja jätevesiasetus (157/2017) eli valtioneuvoston asetus jätevesien käsittelystä viemäriverkoston ulkopuolisilla alueilla.
Kiinteistökohtainen käsittely

Hajajätevesilainsäädönnön vaatimusten mukaiselle kiinteistön jätevesijärjestelmälle teknisiä vaihtoehtoja ovat erilaiset maapuhdistamot sekä pienpuhdistamot. Jätevesi voidaan myös kerätä umpisäiliöön ja toimittaa kunnalliselle jätevedenpuhdistamolle. Valinta tulee suorittaa kiinteistön erityispiirteet ja kiinteistön elinkaari huomioon ottaen. Suomen ympäristökeskus ylläpitää luetteloa vaihtoehtoisista käsittelyjärjestelmistä ja niillä saavutettavista puhdistustuloksista.
Kiinteistökohtainen käsittely > Puhdistusmenetelmät lyhyesti

Jäteveden maasuodattamossa jätevesi puhdistuu kulkeutuessaan esikäsittelyyn saostussäiliöön ja edelleen maakerroksista rakennettuihin suodatinkerroksiin.  Puhdistettu vesi kootaan putkistolla edelleen johdettavaksi ympäristöön tai jatkokäsittelyyn. Jäteveden maahanimeyttämössä jätevesi puhdistuu kulkeutuessaan esikäsittelyyn saostussäiliöön, josta jätevesi imeytetään maaperään puhdistumaan maaperän omissa rakennekerroksissa ennen sen kulkeutumista pohjaveteen.
Panospuhdistamossa talousvettä puhdistetaan fysikaaliseen, kemialliseen ja biologiseen prosessiin tai näiden menetelmien yhdistelmään perustuen. Panospuhdistamossa hyväksikäytetään pieneliöiden ja jäteveden hapetettua mikrobiprosessia ja jäteveden kemiallisen saostumisen menetelmää jäteveden puhdistamisessa. Samaa tekniikkaa käytetään kunnallisissa jätevedenpuhdistamoissa.
Umpisäiliö ei ole puhdistamo vaan vesitiivis, talousjäteveden tai lietteen varastoimiseen tarkoitettu säiliö, josta ei ole jäteveden purkuputkea ympäristöön. Umpisäiliön jätevedet kuljetetaan myöhemmin kunnalliselle jätevedenpuhdistamolle puhdistettavaksi. Umpisäiliö voi olla osana jäteveden puhdistamoa kaksoisviemäröinnissä, jossa yhdistetään umpisäiliön ja maasuodatuksen tai maaimeytyksen puhdistusmenetelmiä. Kaksoisviemäröintijärjestelmässä WC-vedet johdetaan umpisäiliöön varastoitavaksi myöhempää kunnallisen jätevedenpuhdistamon puhdistusprosessia varten. Vastaavasti pesu- ja talousjätevesi johdetaan maasuodattamoon tai maaimeyttämöön puhdistettavaksi.
Tyypillinen kunnallinen jäteveden käsittelyprosessi

Perinteinen yhdyskuntajäteveden käsittelyprosesi muodostuu yleensä mekaanisesta, biologisesta ja kemiallisesta jätevedenpuhdistustekniikasta:
Esikäsittelyssä jätevedestä erotetaan mm. hiekka ja suuret kiintoainepartikkelit (mekaaninen osuus).
Esiselkeyttimessä raskaampi kiintoaine erotetaan jätevedestä. Tähän saatetaan käyttää saostuskemikaaleja, jotka edesauttavat kiintoaineen laskeutumista (kemiallinen osuus).
Biologisessa puhdistusvaiheessa veteen liuenneet ravinteet hapetetaan tai kulutetaan muuten biologisesti (biologinen osuus).
Biologisessa prosessissa syntyy biolietettä (ns. biomassaa), joka voidaan saostaa pois vedestä mm. kemiallisesti ja mekaanisesti.
Jussi Arhinmäki

Jussi "Käkkis" Arhinmäki on suomalainen dokumenttielokuvien tekijä. Hän on tehnyt kuvaajana yhteistyötä John Hakalaxin kanssa.
Arhinmäen vuonna 2011 valmistunut puolituntinen dokumentti Pohjolan painajainen seuraa ammattilaisnyrkkeilijä Robert Heleniuksen elämää vuoden ajan. Arhinmäen Somalian merirosvoista kuvaamaa materiaalia on esitetty yhdysvaltalaisella ABC-tv-kanavalla.
Arhinmäen veli on vasemmistoliiton poliitikko Paavo Arhinmäki.
Filmografia

2003 Sub Marine (TV-sarja, dokumentti)
2004 Riot-On! (dokumentti)
2005 Reflektioner i ett torn (TV-dokumentti, lyhyt)
2006 The Dark Side of Porn (TV-sarja, dokumentti)
2006 Hunting Emmanuelle
2006 Tre år av melankoli – dokumentti Petra Lindholmista (TV, lyhyt)
2006 Pyromania (TV-dokumentti)
2007 Reklampsykos av 3e graden (lyhyt)
2007 Manhattan Rendez-vous (dokumentti, lyhyt)
2008 Tappra gossar (dokumentti, lyhyt)
2008 Rhyme and Nonsense (dokumentti, lyhyt)
2009 Loppu hyvin, kaikki hyvin? (dokumentti, lyhyt)
2009 Olipa kerran (dokumentti, lyhyt)
2009 I Draw, Therefore I Am (dokumentti)
2010 Matti Nykänen - omin sanoin (dokumentti)
Kinbaku (dokumentti, lyhyt)
2011 Pohjolan painajainen
Aiheesta muualla

Jussi Arhinmäki Internet Movie Databasessa. (englanniksi)
Jussi Arhinmäki Elonetissä.
Honkaranta (Oulainen)

Honkaranta on Oulaisissa Piipsjärven rannalla oleva kylä, jossa on hiihto- ja ulkoilukeskus. Siellä sijaitsee kylän osittain tunnetuksi tekemä Honkamaja.
Honkasaari

Rönön kaupunginosan saaria ilmakuvassa.
Honkasaari tai Rönön Honkasaari on Kuopion Rönön kaupunginosaan kuuluva saari Rönön saaren itäpuolella. Rönön Honkasaareen ei ole siltayhteyttä. Saari on osa joulukuussa 2017 perustettua Kuopion kansallista kaupunkipuistoa.